ফের শহরে অগ্নিকাণ্ড!

কলকাতা: শহর কলকাতায় ফের অগ্নিকাণ্ডের ঘটনা! আজ অর্থাৎ বৃহস্পতিবার সকালে যতীন দাস পার্কে অবস্থিত এক পরিত্যক্ত বাড়িতে লাগে আগুন। আর সেই আগুনে পুড়ে ছাই একাধিক ঘর। ঘটনার খবর পেয়েই সেখানে উপস্থিত হয় দমকলের দুটি ইঞ্জিন।

তবে কী কারণে আগুন লাগল তা এখনও জানা যায়নি। শেষ পাওয়া খবর দমকলের চেষ্টায় আগুন নিয়ন্ত্রণে এসেছে।

আরও পড়ুন: ১৬ মার্চ থেকে রাজ্যে তাপপ্রবাহের সতর্কতা চলবে কত দিন পর্যন্ত?

কিন্তু বারবার শহর কলকাতায় কেন আগুন লাগছে এই প্রশ্নই যে এবার সামনে আসছে।

আজ সকাল সাড়ে ৬টা নাগাদ এই আগুন লাগে বলে জানা যাচ্ছে। যুদ্ধকালীন তৎপরতায় তারপর দমকল বাহিনী কাজে নামে এবং আগুন নিয়ন্ত্রণে আনে। তবে সেই আগুন নিয়ন্ত্রণে আনতে সময় লাগে প্রায় ৪০ মিনিট। ঘটনায় হতাহতের কোন খবর নেই।

দেখুন অন্য খবর